[[File:GG Family.jpg|An haifi Abdullahi Umar a kauyen Ganduje da ke karamar hukumar Dawakin Tofa ta jahar Kano a cikin kasar Najeriya a shekarar 1949. Ya fara karatun Kur'ani da Islamiyya a kauyensa inda ya samu ilimin addini. Daga nan kuma ya shiga makarantar firamare ta Dawakin Tofa daga shekarar 1956 zuwa shekarar 1963. Ganduje ya fara makarantar sakandaren Birnin Kudu daga shekarar 1964 kuma ya kammala ta a shekarar 1968. Bayan nan, Ganduje ya shiga makarantar horar da malamai da ke Kano tsakanin shekara ta 1969 zuwa shekarar 1972 inda ya shiga Jami'ar Ahmadu Bello da ke Zaria a jahar Kaduna. Ya kammala karatun jami'a a fannin ilimi cikin shekarar ta 1975. A shekarar 1979 ne kuma ya kammala digirinsa na biyu daga Jami'ar Bayero ta Kano sannan ya kara komawa Ahmadu Bello daga shekarar 1984 zuwa shekara ta 1985 don karantar ilimin tafiyar da gwamnati. A shekara ta 1993 ne ya samu digirin-digirgir daga Jami'ar Ibadan. Siyasa Ganduje ya shiga jam'iyyar NPN a jamhuriyya ta biyu sannan ya zama mataimakin sakatare na jahar Kano daga shekara ta 1979 zuwa shekarar 1980.